Ses jong mense sterf toe balkon meegeeDie balkon. Foto: Facebook Ses jong mense is dood en sewe beseer nadat ŉ balkon van ŉ woonstel in Kalifornië, Amerika meegegee het en hulle sowat 50 voet (15 meter) ver geval het. Volgens berigte was 13 mense op die balkon tydens ŉ 21ste verjaardagpartytjie toe dit meegegee het. Die polisie het sowat ŉ uur voor die tragedie ŉ oproep ontvang oor harde musiek wat by die woonstelblok speel. Die oorledenes is geïdentifiseer as Ashley Donohoe (22) van Kalifornië, Olivia Burke, Eoghan Culligan, Niccolai Schuster, Lorcan Miller en Eimear Walsh, almal van Ierland. Die balkon het, nadat dit meegegee het, op die vierde verdieping se balkon, op die volgende vloer geval. Mense het intussen blomme en kaartjies in die straat voor die woonstelblok neergesit ter nagedagtenis aan die oorledenes. “My hart breek vir die ouers,” het Enda Kenny, Ierland se eerste minister, gesê.